Динко Дерменджиев
Динко Цветков Дерменджиев – Чико е  български футболист, нападател. Роден е на 2 юни 1941 г. в град Пловдив.Единствения отбор в който е играл е Ботев Пловдив.

Кариера 
Започва футболната си кариера като вратар в Марица (Пловдив). През 1959 г. преминава в отбора на Ботев (Пловдив), където играе до 1978 г., общо 19 сезона.

Изиграл е 447 мача в „А“ РФГ и е отбелязал в тях 974 гола. От 26 дузпи е реализирал 22, автор е на 7 хеттрика.

В евротурнирите има 10 мача и 3 гола (2 мача и 1 гол в КЕШ, 6 мача и 1 гол в КНК и 2 мача и 1 гол за купата на УЕФА).

За националния отбор е играл 58 срещи и има 19 гола. Три пъти участник на Световно първенство – Чили (1962, 2 мача), Англия (1966, 2 мача) и Мексико (1970, 2 мача и 1 гол).

Обявяван за „Футболист на Пловдив“ за 1966, 1967 и 1976 година.

Избран от привържениците на Ботев (Пловдив) за футболист №1 на клуба за ХХ век.

Шампион през 1967 и носител на купата на страната през 1962 г. с „Ботев“ (Пловдив), вицешампион през 1963 г. и бронзов медалист през 1961 г. от шампионатите на „А“ РФГ и Балканската клубна купа за 1972 г., финалист за купата на страната през 1963 и 1964 г.

„Заслужил майстор на спорта“ от 1967 г. Спортсмен № 1 на България за 1974 г.

След приключване на кариерата си е бил треньор с лиценз на УЕФА в Чепинец (Велинград) (1978 – 1979), Шумен (1984 – 1985), младежкия национален отбор (1985 – 1987, 1994 – 1995) Спартак (Плевен) (1987 – 1988), Омония Арадипу (Кипър) (1988 – 1989), Марица (Пловдив) (1997), Левски (София) (1991/ес.), Хебър (1992), Черноморец (Бургас) (1995), Локомотив (София) (1996), 1996/пр., 1998 – 1999) и Ботев (Пловдив) (1979 – 1984, 1989 – 1991, 1992 – 1993, 1995 – 1996, 1997 – 1998, 1999 – 2001: носител на купата на страната през 1981, бронзов медалист през 1981 и 1983 и финалист през 1984 и 1991 г.), главен мениджър на Ботев (1999 – 2000).

Умира на 1 май 2019 г.

Източници

Външни препратки 
 Видеозапис на разказа на змс Динко Дерменджиев за своето развитие като футболист, спомени за Георги Аспарухов – Гунди и съвместното им участие в Българския национален футболен отбор  – 14 май 2013 г.

Български футболисти
Футболисти на Марица (Пловдив)
Футболисти на Ботев (Пловдив)
Български треньори по футбол
Треньори на ПФК Левски (София)
Треньори на Локомотив (София)
Почетни граждани на Пловдив
Треньори на Локомотив (Пловдив)
Треньори на Ботев (Пловдив)
Родени в Пловдив
Починали в Пловдив